OzLabs/hebrew-wiki-articles huggingface dataset:
ג'קדה

ג'קדה בע"מ (באנגלית: Jacada) היא חברת תוכנה ישראלית, המתמחה בפיתוח פתרונות לניהול ואופטימיזציה של תהליכים עסקיים למרכזי שירות לקוחות ותמיכה.

==היסטוריה==
ג'קדה הוקמה בשנת 1990 בשם CST - Client / Server Technology. על ידי האחים גדעון הולנדר ויוסי הולנדר (יוסי הולנדר היה ממייסדי חברת "המימד החדיש" שנמכרה לחברת BMC Software תמורת כ-650 מיליון דולר) ונמרוד גלעד, שהכירו במהלך שירותם הצבאי. המשקיעים הראשונים היו יוסי הולנדר ובועז דותן, ממייסדי חברת אמדוקס. החזון המקורי של החברה היה לעזור לארגונים למנף ולהשתמש מחדש בהשקעותיהם במערכות מחשב מדורות קודמים.

ב-1994 יצאה החברה לגיוס הון ראשון בסך 2.65 מיליון דולר לפי שווי של שבעה מיליון דולר. וב-1995 גייסה 3.3 מיליון דולר ממספר קרנות הון סיכון, ביניהם ג'מיני, אדוונט, כלל הון סיכון, וקרן JVP.

ב-1997 השיקה החברה פתרונות תוכנה המיועדים להסב באופן אוטומטי מערכות מחשבי מיינפריים ו"AS/400" של IBM לפעולה בסביבת האינטרנט. הפתרונות היו המיועדים לחברות וארגונים גדולים, המעוניינים להעניק לעובדיהם ולקוחותיהם גישה למערכות המידע של הארגון באמצעות דפדפן האינטרנט. הם זכו להצלחה ומכירות החברה הגיעו לסך של 7 מיליון דולר בסוף אותה שנה.

באוקטובר 1999 הונפקו לראשונה מניות החברה בבורסת הנאסד"ק בניו-יורק, לפי שווי שוק של 216 מיליון דולר, והיא גייסה גייסה כ-54 מיליון דולר.
בשנת 2001 היו מכירות החברה כ-26 מיליון ומניות החברה נרשמו למסחר גם בבורסה לניירות ערך בתל אביב. באותה שנה השיקה גם מוצר חדש, שרת ממשקים, המספק מימשק משתמש אחיד ליישומי תוכנה שונים ומאפשר אינטגרציה בין יישומים דרך מעטפת אחידה עבור המשתמש.

בשנת 2001, השיקה ג'קדה יחד עם חברת התוכנה הישראלית מרקורי, גרסה משותפת של כלי בדיקת העומס של מרקורי LoadRunner. התומכת בשרת הממשקים של ג'קדה.

בסוף 2004, שינתה ג'קדה את המיקוד העסקי שלה, והחליטה להתמקד בשוק המוקד הטלפוני של מרכזי שירות לקוחות (call centers). זאת באמצעות מצור חדש שהשיקה "ג'קדה פיוז'ן" היוצר ממשק משתמש מאוחד עבור עובדי שירות לקוחות, באמצעות אינטגרציה של מערכות שונות. המוצר נמכר למספר חברות רב לאומיות, כולל: חברת התקשרות וודאפון וקבוצת הביטוח האמריקאית Hartford.

בינואר 2008 מכרה ג'קדה את פעילות תוכנות המודרניזציה שלה לחברת Software AG, ספקית תוכנות תשתית למערכות מידע מהגדולות בעולם, תמורת 26 מיליון דולר.

בספטמבר 2016, רכשה קרן ההשקעות IGP של חיים שני ומשה ליכטמן נכנסה להשקעה בג'קדה והגיעה לאחזקה של 24.8% מהחברה.

==מיזוגים ורכישות==
באוגוסט 2001, רכשה ג'קדה חלק מהנכסים של חברת Propelis Software מארצות הברית, תמורת 6 מיליון דולר במזומן. הנכסים שנרכשו כללו קו מוצרים של פתרונות אינטגרציה בין מערכות ארגוניות, המאפשר איחוד של נתונים ותהליכים ממספר יישומים מסורתיים.

באוגוסט 2002, רכשה ג'קדה את חברת אנוטה הישראלית, חברה שפתחה פתרונות קישוריות מהירה (thin-client) בין מחשבי קצה למחשבים המרכזיים של הארגון, באמצעות האינטרנט.

== קישורים חיצוניים ==
* 

* [https://maya.tase.co.il/company/2157 ג'קדה בע"מ] באתר מאיה (הודעות לבורסה)
* 

==הערות שוליים==

קטגוריה:חברות ישראליות הנסחרות בנאסד"ק
קטגוריה:חברות שנסחרו בבורסה לניירות ערך בתל אביב
קטגוריה:חברות תוכנה ישראליות
קטגוריה:הרצליה: חברות
קטגוריה:ישראל: חברות שהוקמו ב-1990
מחמוד שאה, סולטאן מלאקה

הסולטאן מָחְמוּד שָאָה אִבְּן אֵל-מָרְהוּם סוּלְטָאן אָלְאוּדִין רִיאָט שָאָה (נפטר ב-1528) היה סולטאן של סולטנות מלאקה בין השנים 1488 עד 1511, וכן טען לכתר בין השנים 1513–1528.

== ביוגרפיה ==
מחמוד שאה היה בנו הצעיר של עלאא אלדין קרי, סולטאן מלאקה ה-7 וירש אותו ב-1488.

עם מותו המוקדם של אביו, הוא הומלך בגיל צעיר מאוד, והעוצר באותה עת (נקרא במלאית גם "בנדהארה", ראש ממשלה) היה טון פראק. בשנות השלטון הראשונות שלו כשהיה עוד צעיר למדי נחשב מחמוד שאה למלך חסר רחמים, אך הוא הותיר את ניהול הסולטנות בידי טון פראק. לאחר מותו של פראק ב-1498 התמנה לתפקיד טון מוטאהיר. אחרי מותו של פראק הפך הסולטאן למתון יותר, אם כי שנות שלטונו האחרונות היו מלוות בסערות רבות.

לפי תיעודים שנותרו מאותה תקופה, השלטון בסולטנות הפך לבלתי יעיל וחלש כשמוטהיר לקח שוחד ומינה שרים לפי גחמות ארעיות. ההתנהגות הזו גרמה לפילוג בממשלה והסולטאן אף הוציא את טון מוטהיר וכל משפחתו להורג אחרי שהוטעה על ידי פלג אחר. מלבד זאת, המאבק על השליטה בין השרים גרם לפילוג גם בקרב תושבי הממלכה. המאבקים האלו חדרו גם לצבא, כשבתחילת המאה ה-16 נחלש צבא הסולטנות כיוון שהורכב ברובו משכירי חרב שלא שמרו אמונים לממלכה.

=== נפילת הסולטנות ===
במהלך ביקורו של האדמירל הפורטוגזי דייגו לופז דה סקווירה בין השנים 1509–1510 תכנן הסולטאן להתנקש בחייו, אולם התוכנית הגיעה לידי האדמירל שנמלט מהמדינה. הקצין הפורטוגזי אפונסו דה אלבוקרקי שקיבל את ההודעה על כך החליט לנצל את הניסיון כעילה למסע הכיבושים שלו בדרום-מזרח אסיה.

מלאקה הותקפה על ידי הפורטוגזים ב-1511 ומחמוד שאה נמלט לפהאנג שבחוף המזרחי, שם ניסה לשווא לגייס סיוע סיני. אחרי שנכשל המשיך הסולטאן דרומה והעביר את הבירה לאי בינטאן (כיום חלק מאינדונזיה), דרומית מזרחית לסינגפור תוך שהוא ממשיך לקבל את היחס של מדינות האזור כסולטאן מלאקה. בין השנים 1515–1519, כמנהיג הקונפדרציה המלאית והמוסלמית ניסה להוביל התקפות לשחרור מלאקה אך נכשל במאמציו. ב-1526 הפורטוגזים הגיבו לאיום המתמשך מצידו על ידי השמדת בינטאן. אחרי ההפסד מחמוד שאה ברח לקמפאר שם חי עד שנפטר ב-1528. בנו, אלאודין ריאט שאה, ייסד את סולטנות ג'והור שהפכה לאימפריה חזקה שהגיעה לשיאה במאות ה-18 וה-19. בנו השני, רג'א מוט'פר הקים את סולטנות פראק.

== חיים אישיים ==
למחמוד שאה היו כמה נשים, הבולטת שבהם היא טון טיה. מלבד זאת, הוא הוליד בחייו שלושה בנים: אחמד שאה, שהיה הסולטאן האחרון של מלאקה, מוצאפר הראשון מפראק ואלאודין ריאט שאה השני שייסד את סולטנות ג'והור.

בנו, אחמד שאה, ירש אותו למשך כשנתיים בשנים 1511–1513 אחרי שאביו הוציא להורג את טון מוטהיר שהיה הבנדהארה של הסולטנות. אחמד שאה נחשב ללא כשיר להיות סולטאן ונהרג ב-1513 במהלך ניסיונותיו של מחמוד שאה להשתלט בחזרה על הסולטנות מידי הפורטוגזים. הוא הצליח לתפוס מחדש בכס המלוכה, אולם זה היה כבר אחרי שהסולטנות חרבה, מה שהפך אותו לטוען לכתר.

== קישורים חיצוניים ==
* 

== הערות שוליים ==

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:נפטרים ב-1528
פיג'ו 2008

פיג'ו 2008 (באנגלית: Peugeot 2008) היא קרוסאובר בעלת חמישה מקומות, המיוצרת על ידי פיג'ו משנת 2013. היא הוצגה בתערוכת הרכב הבינלאומית של ז'נבה בשנת 2013<ref></ref> והגיעה לישראל בשנת 2013.<ref></ref>

בשנת 2021 נבחר ל"אוטו השנה" על ידי מגזין אוטו.<ref></ref>

== דורות ==
=== דור ראשון (2019-2013) ===
הדור בראשון יוצר בין השנים 2013–2019. הדור הראשון כלל מנוע טורבו דיזל I4 צילנדרים בנפח 1.5 ליטרים המספק כ-120 כוחות סוס ב-3,750 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 9.5 שניות ומגיעה למהירות מרבית של 193 קילומטרים לשעה. הדור הראשון הגיע לישראל בשנת 2013.

==== מתיחת פנים שנת 2016 ====
בשנת 2016 עברה הפיג'ו 2008 מתיחת פנים,<ref></ref> שכללה עיצוב חיצוני ופנימי חדש ומנוע חדש. מנוע ה-puretech, מנוע טורבו בנזין בנפח 1.2 ליטרים המספק כ-110 כוחות סוס ב-5,500 סיבובים לדקה (ישנו עוד דגם עם אותו המנוע ו-130 כוחות סוס שמשודך לתיבה ידנית, הדגם אינו מיובא לארץ). תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 10.3 שניות ומגיעה למהירות מרבית של 188 קילומטרים לשעה. מתיחת הפנים הגיעה לישראל בשנת 2016.<ref></ref>

=== דור שני (2019-הווה) ===
הדור השני מיוצר מאז שנת 2019. הדור השני כולל מנוע טורבו דיזל בנפח 1.5 ליטרים המספק כ-130 כוחות סוס ב-3,700 סיבובים לדקה. תיבת הילוכים אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 9.3 שניות ומגיעה למהירות מרבית של 193 קילומטרים לשעה. הדור השני הגיע לישראל בשנת 2020<ref></ref> הדור השני כולל גם גרסה חשמלית שהוצגה בשנת 2020,<ref></ref> הכוללת מנוע חשמלי שמספק כ-136 כוחות סוס. המנוע החשמלי מספק טווח נסיעה חשמלי של 320 קילומטרים. גרסה זו הגיעה לישראל גם ב-2020.<ref></ref>

== מכירות בישראל ==
נתוני המכירות בישראל על פי נתוני קארזון<ref></ref>:
{| class="wikitable"
|+מכירות בישראל
!שנה
!יחידות שנמכרו
|-
|2013
|1 יחידות
|-
|2014
|731 יחידות
|-
|2015
|573 יחידות
|-
|2016
|766 יחידות
|-
|2017
|1,127 יחידות
|-
|2018
|923 יחידות
|-
|2019
|1,156 יחידות
|-
|2020
|1,273 יחידות
|-
|2021
|810 יחידות
|}

== גלריה ==
<gallery widths="220" heights="135">
קובץ:2013 Peugeot 2008 Allure 1.2 Front.jpg|דור ראשון
קובץ:Peugeot 2008 - prawy przód (MSP17).jpg|מתיחת פנים 2016
קובץ:Peugeot 2008 B Retro Classics 2020 IMG 0025.jpg|דור שני
קובץ:Peugeot e-2008 IMG 3305.jpg|פיג'ו 2008 החשמלי
</gallery>

== קישורים חיצוניים ==

* 

== הערות שוליים ==

2008
קטגוריה:קרוסאובר
קטגוריה:מכוניות חשמליות
קטגוריה:דגמי מכוניות שהושקו ב-2013
קטגוריה:כלי רכב צרפתיים
קטגוריה:כלי רכב המיוצרים בברזיל
קטגוריה:כלי רכב המורכבים במלזיה
קטגוריה:כלי רכב המיוצרים בסין
קטגוריה:כלי רכב המיוצרים בספרד
יהודה לייב שייאר

הרב יהודה לייב שייאר (פרנקפורט, ה'תצ"ג – דיסלדורף, כ"ו בשבט ה'תקפ"א, 29 בינואר 1821) היה רב גרמני. החל משנת תק"ן כיהן כרב של העיר דיסלדורף ושל הדוכסות הגדולה של ברג.

נחשב לגדול בדורו ונשלחו אליו שאלות מגדולי דורו כרבי נתן אדלר, והרב חיד"א כתב לו "נר ישראל עמוד הימיני פטיש החזק". תשובה אליו מופיעה בשו"ת הנודע ביהודה. הכשיר במשך עשרות שנים תלמידים רבים שחלקם נשאו בעול הרבנות. ידע לנהל את עירו שלו בשלום ולהוביל אותה בתקופות קשות. בחודש אדר ה'תקנ"ב חנך את , שנבנה בה משנת ה'תק"נ.

השתתף במשלחת אנשי דת שבאה לברך את נפוליאון בונפרטה (יחד עם נציגי הזרמים בנצרות).

הרב שייאר חתום בין "גדולי אנשי שם" בהדפסת ספר הצל"ח על ידי בנו של הנודע ביהודה (פראג, תקנ"ט). רבי יהודה לייב קארלבורג (רבה של קרפלד) נשא עליו דברי הספד שנדפסו בספר "שלוש יבבות".

==קישורים חיצוניים==
* 
* [http://steinheim-institut.de:50580/cgi-bin/bhr?id=1575 ביוגרפיה של הרב ליב שייאר]

==הערות שוליים==

קטגוריה:רבנים גרמנים
קטגוריה:דיסלדורף
קטגוריה:רבנים: אחרונים
קטגוריה:ילידי 1733
קטגוריה:גרמנים שנפטרו ב-1821
DS2

DS2 (קיצור של Dirty Sprite 2) הוא אלבום האולפן השלישי של הראפר האמריקאי פיוצ'ר. האלבום יצא לאור ב-17 ביולי 2015, על ידי חברות התקליטים A1 רקורדינגס ופריבנדז, והופץ על ידי אפיק רקורדס. האלבום הוא אלבום ההמשך של מיקסטייפ הפריצה של פיוצ'ר, Dirty Sprite, משנת 2011. הוא מכיל הפקות של מטרו בומין, סאות'סייד וזייטובן, בין היתר. האלבום נתמך על ידי שלושה סינגלים: "Fuck Up Some Commas", "Where Ya At" ו-"Slick Talk".

האלבום קיבל בעיקר ביקורות חיוביות ממבקרי המוזיקה, ודורג כאחד מהאלבומים הטובים ביותר מ-2015 ומשנות ה-2010 על ידי מגזינים שונים. האלבום הגיע היישר אל המקום הראשון במצעד הבילבורד 200 ומכר 151,000 עותקים בשבוע הראשון לצאתו. נכון לינואר 2016, האלבום מכר 344,000 עותקים סך הכל בארצות הברית. באוגוסט 2018, האלבום זכה בתואר הפלטינה הכפולה מאיגוד תעשיית ההקלטות האמריקאי.

== רקע ==
ב-10 ביולי 2015 פרסם פיוצ'ר את עטיפת האלבום, תוך שהודיע כי אלבומו החדש ייקרא DS2 וייצא ב-17 ביולי 2015.<ref></ref> רשימת הרצועות של האלבום פורסמה ב-15 ביולי 2015.<ref></ref>

== עטיפת האלבום ==
הבסיס לעטיפת האלבום הוא צילום מלאי שנמכר דרך Shutterstock עם התיאור "טיפת צבע במים, מצולמת בתנועה. דיו מסתחרר במים. ענן של דיו משי במים המבודד על רקע לבן. דיו צבעוני במים, טיפת דיו". התמונה נוצרה על ידי סנג'ה טוסיק, אמנית מסלובניה. אף על פי שהיא לא הכירה את פיוצ'ר עד שמגזין The Fader יצר איתה קשר כדי לשאול על עטיפת האלבום, טוסיק אמרה שהיא תקנה עותק של האלבום שלו.<ref></ref>

== סינגלים ==
הסינגל המוביל מתוך האלבום, "Fuck Up Some Commas", יצא לאור ב-2 במרץ 2015.<ref></ref> הווידאו קליפ של השיר יצא לאור ב-27 במרץ.<ref></ref> האלבום הגיע בשיאו למקום ה-55 במצעד הבילבורד הוט 100.<ref name="Hot 100"></ref>

הסינגל השני מתוך האלבום, "Where Ya At" בהשתתפות דרייק, יצא לאור ב-16 ביולי 2015.<ref></ref> השיר הגיע בשיאו למקום ה-28 במצעד הבילבורד הוט 100.<ref name="Hot 100" />

"Slick Talk" נשלח לרדיו הקצבי העכשווי כסינגל השלישי מתוך האלבום ב-1 בפברואר 2016.<ref></ref> השיר הגיע בשיאו למקום ה-91 במצעד הבילבורד הוט 100.<ref name="Hot 100" />

== ביקורות ==
האלבום זכה בעיקר לביקורות חיוביות. באתר Metacritic, האלבום קיבל ציון ממוצע משוקלל של 80, בהתבסס על 22 ביקורות.<ref name="MC"></ref> באתר AnyDecentMusic? העניק לאלבום ציון של 7.3 מתוך 10, בהתבסס על הערכתם לגבי הקונצנזוס הביקורתי.<ref name="ADM"></ref> האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2015, וסיכום האלבומים של העשור השני של המאה ה-21. בילבורד דירג את האלבום במקום ה-40 ברשימת "100 האלבומים הטובים ביותר של שנות ה-2010".<ref name=":3"></ref> מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-65.<ref></ref> בשנת 2022 האלבום דורג במקום ה-20 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.<ref></ref> בשנת 2024 דורג האלבום המקום ה-39 ברשימת "100 אלבומי הראפ הגדולים בכל הזמנים: רשימת צוות" של בילבורד.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| פלטינה ×2
| 2,000,000
|}

== קישורים חיצוניים ==

== הערות שוליים ==

קטגוריה:אלבומי 2015
קטגוריה:אלבומי פיוצ'ר
קטגוריה:אלבומי המשך
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד הבילבורד 200
סיר (זמר)

סיר דאריל פאריס (באנגלית: Sir Darryl Farris; נולד ב-8 בנובמבר 1986), המוכר גם בשמו הפרטי בלבד כשם הבמה סיר (SiR), הוא זמר-יוצר ומפיק מוזיקלי אמריקאי.

==ביוגרפיה==
סיר דאריל פאריס נולד וגדל במשפחה מוזיקלית אפרו-אמריקאית – כשאמו, אחיו ובן דודו היו זמרי מוזיקת גוספל נוצרית באינגלווד שבארצות הברית.

הוא קיבל תואר באמנויות הקלטה בבית הספר לקולנוע בלוס אנג'לס, ופיתח את כישורי יצירת השירים, העיבוד וההפקה שלו. אמו הייתה זמרת גיבוי של מייקל ג'קסון ואניטה בייקר , ודודו אנדרו גושה היה בסיסט של פרינס. הוא אחיו הצעיר של הראפר המעוטר די סמוק.<ref></ref><ref name="LAWeekly"></ref>

בשנת 2007 הצטרף סיר לקבוצת פזמונאים בשם WoodWorks יחד עם אחיו ובת דודתו טיפאני גושה, שכתבה שירים לג'היים והפוסיקט דולז.<ref></ref> בשנת 2012, הוא עבד כטכנאי הקלטות עבור טייריס גיבסון, תוך שהוא פיתח את מלאכתו כפזמונאי. לאחר שפגש את צמד הכותבים "דרה & וידל", המשיך לעבוד עם אניטה בייקר . משנת 2011 עד 2015, השתתף בכתיבת חומרים של הזמרים ג'ינווין , ג'יל סקוט וסטיבי וונדר.<ref></ref> בשנת 2014 התארח באלבומו של אנדרסון פאאק, Venice.

ב-31 ביולי 2015 הוציא סיר את אלבום הבכורה שלו, Seven Sundays, באמצעות חברת התקליטים העצמאית פרש סלקטס. באלבום הפקות של נולדג', DK דה פנישר, אימן אומרי, כריס דייב , J. LBS ועוד, כמו גם הופעות אורח של אנדרסון פאאק, אחיו די סמוק ופאט רון.<ref></ref> ההצלחה של האלבום בפלטפורמת SoundCloud משכה את תשומת ליבו של דייב פרי מטופ דואוג אנטרטיינמנט, שפנה לפרש סלקטס כדי להחתים אצלו את סיר.<ref></ref>

ב-6 באוקטובר 2016 הוציא סיר מיני-אלבום בשם HER. בינואר 2017 הוכרז כי סיר חתם בחברת טופ דואוג אנטרטיינמנט. ב-10 בפברואר 2017 הוציא את המיני-אלבום הראשון שלו בלייבל, HER TOO, בו משתתף אנדרסון פאאק.<ref></ref> ב-18 בינואר 2018 הוציא סיר את אלבומו השני, November.<ref></ref>

ב-8 באוגוסט 2019 הוציא סיר את הסינגל הראשון מתוך אלבומו השלישי, "Hair Down" בהשתתפות הראפר קנדריק לאמאר.<ref name="chs"></ref> ב-30 באוגוסט 2019 הוציא את אלבומו השלישי, Chasing Summer.<ref></ref> האלבום הגיע למקום ה-64 במצעד הבילבורד 200.

==דיסקוגרפיה==
===אלבומי אולפן===
* 2015: Seven Sundays
* 2018: November
* 2019: Chasing Summer

===מיני-אלבומים===
* 2016: HER
* 2017: HER TOO

===מיקסטייפים===
* 2012: Wooden Voodoo
* 2014: Long Live Dilla

==קישורים חיצוניים==

==הערות שוליים==

קטגוריה:זמרים אמריקאים
קטגוריה:פזמונאים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1986
הילד הקטן ממנלי

אוסטרלי למלחמת העולם הראשונה – 1916.]]
הילד הקטן ממנלי הוא דמות שמהווה את ההאנשה המדינית לאומית של ניו סאות' ויילס ואחר כך אוסטרליה שנוצרה על ידי הקריקטוריסט ליווינגסטון הופקינס והופיעה לראשונה במגזין "העלון" האוסטרלי באפריל 1885.

במרץ 1885, כאשר משלחת מניו סאות' ויילס עמדה לצאת לסודאן, נשלח מכתב לראש הממשלה אז, ויליאם בדה באדלי המחאה ובה צ'ק בסך 25 ליש"ט לקרן הפטריוטית 'עם איחולי מהילד הקטן במנלי'. זו הייתה המשלחת למשימה הצבאית הראשונה בחו"ל בה יוצגה אוסטרליה, והילד הקטן הפך לסמל של פטריוטיות אוסטרלית וגם בקרב מתנגדי שוביניזם. לאחר שהדמות נהייתה פופולרית, הופקינס הכניס את הילד לקריקטורה, לבוש במכנסונים ובחולצה ממורטת. בעשורים הבאים הוא הפך לסמל המגזין של אוסטרליה הצעירה – "העלון".

==הערות שוליים==

קטגוריה:אוסטרליה: סמלים לאומיים
גיביון

גיביון דזמן אוונס (באנגלית: Giveon Dezmann Evans; נולד ב-21 בפברואר 1995), הידוע בשמו הפרטי גיביון (Giveon), הוא זמר ופזמונאי R&B אמריקאי.

==ביוגרפיה==
אוונס נולד ב-21 בפברואר 1995 בלונג ביץ' שבקליפורניה.<ref name=":2"></ref><ref></ref><ref></ref> בן לאם חד הורית ולו שני אחים. הוא הבין את תשוקתו למוזיקה בגיל צעיר ולעיתים קרובות שר במסיבות יום הולדת.<ref></ref> הוא למד בבית הספר התיכון הפוליטכני של לונג ביץ', ועשה תוכנית לחינוך מוזיקלי במוזיאון גראמי בגיל 18.<ref name=":0"></ref><ref name="BET"></ref>

בשנת 2020, זכה לפרסום כאשר התארח בשירו של הראפר דרייק "Chicago Freestyle",<ref></ref> שהגיע בשיאו למקום ה-14 במצעד הבילבורד הוט 100.<ref></ref> באותה השנה, הוציא את מיני-אלבום הבכורה שלו, Take Time, תחת חברות התקליטים אפיק רקורדס ונוט סו פאסט. המיני-אלבום הגיע לצמרת מצעד ה-Heatseekers של הבילבורד וזכה לשבחים ממבקרי המוזיקה.<ref name="TTHeat2"></ref><ref></ref><ref></ref> מתוך המיני-אלבום יצא הסינגל "Heartbreak Anniversary" שזכה להצלחה במצעדי המוזיקה. באוקטובר 2020 הוציא מיני-אלבום נוסף בשם When It's All Said and Done.<ref name="EP2"></ref> בנובמבר 2020 הוכרז כי גיביון מועמד עם מיני-אלבומו Take Time לפרס גראמי בקטגוריית "אלבום ה-R&B הטוב ביותר" בטקס פרסי גראמי ה-63.<ref name=":4"></ref><ref></ref>

ב-12 במרץ 2021 הוציא גיביון אלבום אוסף בשם When It's All Said and Done... Take Time, המשלב את שני מיני-אלבומיו, ומכיל שיר נוסף בשם "All to Me".<ref name="Comp"></ref><ref></ref> בשנה זו התארח בשירו של הזמר ג'סטין ביבר "Peaches" לצד דניאל סיזר.<ref></ref> השיר הגיע היישר אל המקום הראשון במצעד הבילבורד 200.<ref></ref>

הוא נכלל ברשימת פורבס 30Under30 לשנת 2022.<ref name=":02"></ref>

==דיסקוגרפיה==
===אלבומי אוסף===
* 2021: When It's All Said and Done... Take Time
===מיני-אלבומים===
* 2020: Take Time
* 2020: When It's All Said and Done

==קישורים חיצוניים==
* 

==הערות שוליים==

קטגוריה:זמרים-יוצרים אמריקאים
קטגוריה:פורבס 30Under30
קטגוריה:אמריקאים שנולדו ב-1995
קטגוריה:זוכי פרסי ה-BET: מוזיקה: תגלית השנה
Forever (אלבום של אלסו)

Forever (בעברית: לנצח) הוא אלבום הבכורה של המפיק מוזיקלי השוודי אלסו. האלבום יצא לאור ב-25 במאי 2015 על ידי חברות התקליטים דאף ג'אם ווירג'ין רקורדס. מתוך האלבום יצאו שישה סינגלים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|25 במאי 2015
|תקליטור • הורדה דיגיטלית • סטרימינג
|סטנדרטית • דלוקס
|דאף ג'אם • וירג'ין רקורד
|<ref></ref>
|-
|}

== קישורים חיצוניים ==

== הערות שוליים ==
פוזת טי

דגם פוזת טי בתוכנת MakeHuman.
באנימציה ממוחשבת, פוזת טי (באנגלית: T-pose), היא תנוחת ברירת מחדל לשלד של מודל תלת־ממדי לפני שהוא מונפש.<ref name="maya"> </ref>

== שימוש ==
פוזת הטי משמשת בעיקר כתנוחת ברירת המחדל בתוכנת האנימציה, שמופעלת לאחר מכן ליצירת אנימציות.<ref></ref>

מלבד היותן תנוחות ברירת מחדל בתוכנת אנימציה, פוזות טי משמשות בדרך כלל כמציינות מיקום לאנימציות שטרם הושלמו, במיוחד במשחקי וידאו מונפשים בתלת־ממד.<ref></ref>

== כתופעת אינטרנט ==
החל מ-2016 והתחדשותה מחדש בשנת 2017, תנוחת הטי הפכה באופן ספציפי לתופעת אינטרנט נרחבת בשל הופעתו המוזרה והלא-רציפה, במיוחד בתקלות במשחקי וידאו.<ref></ref>

== ראו גם==
* האדם הוויטרובי

== הערות שוליים ==

קטגוריה:גרפיקה ממוחשבת
קטגוריה:גרפיקת תלת-ממד
קטגוריה:תוכנות תלת־ממד
First Time (מיני-אלבום)

First Time (בעברית: פעם ראשונה) הוא המיני-אלבום הראשון של הזמר בריטי ליאם פיין. האלבום יצא לאור ב-24 באוגוסט 2018 על ידי חברת התקליטים "קפיטול רקורדס". מתוך המיני-אלבום יצא סינגל.<ref></ref>

==רקע והכרזה==
ב-16 באוגוסט 2018, הכריז פיין על תאריך יציאתו של המיני-אלבום באמצעות פוסט ברשתות החברתיות השונות:<ref name=":0"></ref>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 באוגוסט 2018
|הורדה דיגיטלית • סטרימינג
|קפיטול רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2018
קטגוריה:מיני-אלבומים באנגלית
קטגוריה:מיני-אלבומי חברת קפיטול רקורדס
9 (אלבום של קשמיר קאט)

9 (הידוע גם בשמו: Wild Love) הוא אלבום הבכורה של המפיק מוזיקלי ההולנדי קשמיר קאט. האלבום יצא לאור ב-28 באפריל 2017 על ידי חברות התקליטים אינטרסקופ ומאד לאב. מתוך האלבום יצאו חמישה סינגלים. במהדורה היפנית שלו נכלל השיר "Adore", בו השתתפה הזמרת-יוצרת האמריקאית אריאנה גרנדה.<ref></ref>

==רקע ועטיפת האלבום==
ב-28 בפברואר 2016, הודיע קאט כי החל לעבוד על אלבום הבכורה שלו.<ref></ref> ב-24 באוגוסט, העלה דה ויקנד בעמוד האינסטגרם שלו הצצה לשיר הראשון מתוך האלבום, "Wild Love".<ref></ref> יומיים לאחר מכן יצא השיר באופן רשמי. באותו היום, חשף קאט את עטיפת האלבום ואת שמו הראשוני, Wild Love. שם האלבום שונה ל-9 לאחר ההכרזה.<ref></ref> אותה ההכרזה נעשתה באמצעות סרטונים שונים שפרסם בטוויטר.<ref></ref> העטיפה הרשמית של האלבום היא תצלום של המספר 9 על רקע שחור המוצג על גבי מסך מחשב.<ref></ref>

==קידום==
===סינגלים===
ב-26 באוגוסט 2016, יצא לאור "Wild Love", כסינגל המוביל מהאלבום. הסינגל השני, "Trust Nobody", יצא לאור ב-26 בספטמבר.<ref></ref> "Love Incredible", יצא לאור ב-16 בפברואר 2017 כסינגל השלישי. ב-30 במרץ יצא לאור "" כסינגל רביעי מתוך האלבום. ב-27 באפריל 2017, יצא לאור הסינגל החמישי "Quit" בהשתתפות הזמרת אריאנה גרנדה.<ref></ref>

===סיבוב הופעות===
ב-4 באפריל 2019, פרסם קשמיר קאט סרטון בחשבון הטוויטר שלו בו חשף את תאריכים לסיבוב ההופעות "Cat Tour".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|28 באפריל 2017
|הזרמת מוזיקה • הורדה דיגיטלית
|סטנדרטית • דלוקס
|אינטרסקופ • מאד לאב
|style="text-align:center;"|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי בכורה מ-2017
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי סופי
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קשמיר קאט
קטגוריה:אלבומי חברת אינטרסקופ רקורדס
מלכת היספניה

פירנאים לגיברלטר, אנלוגיה למיקומה של ספרד.]]
"הדמות של היספניה" או "מלכת היספניה" (בספרדית: "Alegoría de Hispania") היא ההאנשה המדינית והלאומית של ספרד.

הייצוג המוקדם ביותר המתועד של האנשה והתייחסות זו היו כמה מטבעות שעליהם היה פרש אוחז ברומח והכותר "HISPANORVM". מטבעות אלה מתוארכים למחצית הראשונה של המאה ה-2 לפנה"ס והוטבעו במורגנטינה (סיציליה). מטבעות אלו נטבעו על ידי שכירי החרב היספניים שקיבלו את ממשלת העיר הסיציליאנית הזו בפקודת הסנאט הרומי במהלך המלחמה הפונית השנייה.

הייצוג הראשון של היספניה הופיע בתקופת האימפריה הרומית כראש אישה עם הכותר HISPAN, והוטבע ברומא על ידי המשפחה הרומית Postumia (81 לפנה"ס). מאז הופיעו מטבעות שונים עם ייצוגים דמותיים של היספניה עם מאפיינים שונים במהלך כל תקופת האימפריה הרומית.

כמו מטבעות אחרים עם אלגוריות פרובינציאליות, הוא נפל ונעלם משימוש בגלל שכיחות סמלי רומא וקונסטנטינופול שהוטבעו על מטבעות ולא הופיעו מחדש עד לפזטה הספרדית, שהתבסס בעצמו על הדימוי ששומש בתקופת הקיסר אדריאנוס. מכאן ואילך, הדמות הפכה למונומנטים, פסלים ותבליטים.

==קישורים חיצוניים==

קטגוריה:האנשת מדינות
קטגוריה:ספרד: סמלים לאומיים
מונטנה ג'ורדן

מונטנה ג'ורדן (באנגלית: Montana Jordan; נולד ב-8 במרץ 2003) הוא שחקן אמריקאי. הוא ידוע בעיקר בזכות תפקידו כג'ורג'י קופר ב"שלדון הצעיר".

== חיים אישיים ==
ג'ורדן נולד בעיר לונגוויו שבטקסס וגדל באור סיטי, טקסס.

לג'ורדן נולדה בת בכורה ב 21.5.24<ref name="news2"></ref>

== קריירה ==
באוקטובר 2015 הוא לוהק לתפקידו הראשון, ונבחר מבין 10,000 מועמדים לתפקיד ג'יידן בסרטו של ג'ודי היל, "מורשתו של צייד איילים לבני-זנב" , בו ג'וש ברולין מגלם את אביו;<ref name="news2" /> הוא יצא לאקרנים במרץ 2018.<ref></ref>

במרץ 2017 לוהק ג'ורדן לתפקיד אחיו הגדול של שלדון קופר, ג'ורג '"ג'ורג'י" קופר ג'וניור בספין אוף של "המפץ הגדול", "שלדון הצעיר".<ref></ref> הוא היה מועמד לפרס ההופעה הטובה ביותר בסדרת טלוויזיה – שחקן משנה צעיר בטקס פרסי האמן הצעיר ה-39, בו זכה דילן דאף מ-"Teens 101".<ref></ref>

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
!הערות
|-
| 2018
| מורשתו של צייד איילים לבני-זנב <small>(אנ')</small>
| ג'יידן פרגוסון
|
|}

=== טלוויזיה ===
{| class="wikitable sortable"
!שנה
! סדרה
! תפקיד
! class="unsortable" | הערות
|-
| 2017—2024
| שלדון הצעיר
| rowspan="3" | ג'ורג '"ג'ורג'י" קופר ג'וניור
| תפקיד ראשי (7 עונות); 141 פרקים
|-
| 2018
| המפץ הגדול
| פרק: "The VCR Illumination"
|-
|2024
|Georgie & Mandy's First Marriage
|סדרת טלוויזיה עתידית של CBS
|}

== פרסים ומועמדויות ==
{| class="wikitable"
!שנה
! פרס
! קטגוריה
! מועמד
!תוצאה
|-
| 2018
| פרס האמן הצעיר 
| ההופעה הטובה ביותר בסדרת טלוויזיה – שחקן משנה צעיר
| שלדון הצעיר
|
|-
|}

== קישורים חיצוניים ==

== הערות שוליים ==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:טקסס: אישים
קטגוריה:אמריקאים שנולדו ב-2003
איתי מושקוביץ

איתי מושקוביץ (נולד ב-31 במרץ 2000) הוא כדורסלן ישראלי, המשחק בעמדת הרכז במכבי עירוני רמת גן מליגת העל בכדורסל.

==קריירה==
מושקוביץ נולד במושב מזור שבחבל מודיעין. בגיל 7 החל לשחק כדורסל בהפועל חבל מודיעין באולם בקיבוץ בארות יצחק עד כיתה ז׳, אז עבר לא.ס. רמת השרון, עד שבכיתה ט' עבר מושקוביץ יחד עם משפחתו לעמק יזרעאל, על מנת שיוכל לשחק בקבוצת הנוער של הפועל גלבוע גליל, הפועל גלבוע מעיינות. בשנת 2017, העפיל מושקוביץ יחד עם תיכון "הרב-תחומי עמק-חרוד" לגמר ליגת העל לתיכונים, שם קבוצתו גברה על תיכון חדש ת"א של דני אבדיה 86–95 וזכתה באליפות כשמושקוביץ קלע 14 נקודות ומסר 7 אסיסטים. באותו המשחק צפה מייסד מיזם שחקן אמיתי עידן אבשלום, והחליט לצרף את מושקוביץ לפרויקט.

לאחר חתימתו של מושקוביץ בשחקן אמיתי, הוא הושאל מגלבוע גליל למכבי עירוני רמת גן מהליגה הארצית. בתום העונה נבחר מושקוביץ לתגלית העונה במחוז דרום. עונה לאחר מכן הושאל לאליצור עירוני נתניה מהליגה הלאומית. בנתניה העמיד מושקוביץ ממוצעים של 8.3 נקודות ו-1.9 אסיסטים למשחק וחתם לעונה נוספת. בעונת , הציג מושקוביץ שיפור משמעותי ביכולתו ונבחר לשחקן המצטיין של הסיבוב הראשון לאחר שהעמיד ממוצעים של 18.6 נקודות, 5.1 אסיסטים, 4.9 ריבאונדים ומדד ממוצע של 18.8.

בשנת 2021 התחייב מושקוביץ למכללת מרימאק מליגת המכללות לעונת , אך לאחר עלייתה של נתניה לליגת העל הוא הפר את התחייבותו וחתם בהפועל גליל עליון.

ביולי 2023 חתם על חוזה לשנתיים בהפועל חיפה. בתחילת העונה נפצע בידו ולא היה כשיר לתחילת המשחקים, לאחר ששב מהפציעה שותף ב-4 משחקים והעמיד 6 נק' ו-1.3 אסיסטים על 2 איבודים. בפברואר 2024 חזר לשחק בשורות מכבי רמת גן.

==קישורים חיצוניים==

* 

==הערות שוליים==

קטגוריה:כדורסלנים ישראלים
קטגוריה:כדורסלני הפועל חיפה
קטגוריה:כדורסלני הפועל גליל עליון
קטגוריה:כדורסלני הפועל גלבוע גליל
קטגוריה:כדורסלני מכבי עירוני רמת גן
קטגוריה:כדורסלני אליצור מכבי נתניה
קטגוריה:בוגרי תיכון עמק חרוד
קטגוריה:מועצה אזורית חבל מודיעין: אישים
קטגוריה:ישראלים שנולדו ב-2000
קאלאפאט

קאלאפאט (ברומנית: Calafat) היא עיר נמל על הגדה השמאלית של נהר הדנובה ברומניה, בגבול עם בולגריה, מול העיר הבולגרית וידין.

באזור זה נבנה גשר מעל הדנובה, המאפשר תנועת רכבות וכלי רכב בין רומניה ובין בולגריה, גשר קאלאפאט-וידין.

שם היישוב מרמז על פעולת איטום כלי שיט בזפת ואומנם במקום נמצאו שרידי בית מלאכה שעסק בכך. יש הערכות שונות לגבי מייסדי היישוב, ספנים של הרפובליקה של ג'נובה או ספנים ביזנטיים או בעל מלאכה מקומי. התיעוד הראשון המזכיר את היישוב הוא מ-1424.

שטח העיר הוא 1903,59 קילומטרים רבועים ומספר האוכלוסין הוא 17.336 על פי המפקד של 2011, מספר קטן מהמפקד שהיה ב-2002.

==לקריאה נוספת==
* 

== קישורים חיצוניים ==

* 
* [https://municipiulcalafat.ro/calafat/despre-calafat/ על העיר קאלאפאט, באתר עיריית קאלאפאט] 

קטגוריה:רומניה: ערים
קטגוריה:ערי נמל על הדנובה
קטגוריה:רומניה: ערי נמל
קטגוריה:גבול בולגריה–רומניה
טאטא בולט

טאטא בולט (בהינדית: टाटा बोल्ट, באנגלית: Tata Bolt) היא מכונית סופרמיני מתוצרת יצרנית הרכב טאטא מוטורס אשר יוצרה בין השנים 2019–2014 בהודו

==ממאפייני "טאטא בולט"==
* דגם "טאטא בולט" הוצג לראשונה בתערוכת הרכב "Auto Expo" בשנת 2014 בהודו
* 5 דלתות האצ'בק
* 5 נוסעים
* מנועים: מנוע בנזין 1.2 ליטר, מנוע דיזל 1.3 ליטר
* קיבולת מכל דלק: 44 ליטר
* קיבולת עומס מותרת: 425 ק"ג
* קיבולת תא מטען: 210 ליטר
* בשנת 2017 דגמי "טאטא בולט" יוצרו ב-8 תצורות הרכבה, 4 סוגי הרכבה ורמות גימור לדגמי מנוע בנזין, ו-4 סוגי הרכבה ורמות גימור לדגמי מנוע דיזל
* בדגמי 2021 חל שיפור ניכר בחומר תא הנוסעים לעומת הדגמים הקודמות. פתחי אוורור AC ממוקמים באמצע לוח המחוונים ומשני צידיהם מספקים זרימת אוויר תקינה. הקונסולה המרכזית מגיעה עם מסך מגע, מחייג למזגן וכפתורים אחרים. תיבת כפפות מסופקת בצד הנוסע המשמש לאחסון. כיסי הדלת אינם גדולים מספיק, מחזיקי בקבוקים חסרים בדלתות ויש רק מחזיק כוסות אחד על קונסולת הרצפה

===תאוצות===
* תאוצה בין 0-100 קמ"ש היא 12.1 שניות (דגם מנוע בנזין)
* תאוצה בין 0-100 קמ"ש היא 13.2 שניות (דגם מנוע דיזל)

==גלריה==
<gallery mode="packed" heights="120">
קובץ:2014-03-04 Geneva Motor Show 1413.JPG | "טאטא בולט"
קובץ:2014-03-04 Geneva Motor Show 1414.JPG | "טאטא בולט"
קובץ:2015-03-03 Geneva Motor Show 3237.JPG | "טאטא בולט"
קובץ:2015-03-03 Geneva Motor Show 3236.JPG | "טאטא בולט"
קובץ:2015-03-03 Geneva Motor Show 3238.JPG | "טאטא בולט"
</gallery>

==ראו גם==
* טאטא מוטורס

==קישורים חיצוניים==
* 
* 

==הערות שוליים==

קטגוריה:מכוניות סופרמיני
קטגוריה:כלי רכב שהושקו ב-2014
קטגוריה:כלי רכב המיוצרים בהודו
בולט
גמביט (סרט, 1966)

גמביט הוא סרט קולנוע אמריקאי מסוגת קומדיית פשע משנת 1966 בבימויו של רולנד ניס, עם מייקל קיין, שירלי מקלין והרברט לום בתפקידים הראשיים.

התסריט מבוסס על סיפור של סידני קרול, שלושה נוכלים גונבים פסל יקר ערך ממיליונר ערבי.

ב-2012 הופק רימייק בכיכובם של קולין פירת' וקמרון דיאז.

הסרט היה מועמד לשלושה פרסי אוסקר:
* פרס אוסקר לעיצוב ההפקה הטוב ביותר.
* פרס אוסקר לעיצוב התלבושות הטוב ביותר.
* פרס אוסקר למיקס הסאונד הטוב ביותר.
ולשלושה פרסי גלובוס הזהב:
* פרס גלובוס הזהב לסרט הטוב ביותר - קומדיה או מוזיקלי – רונלד נים.
* פרס גלובוס הזהב לשחקנית הטובה ביותר - סרט קומדיה או מוזיקלי – שירלי מקלין.
* פרס גלובוס הזהב לשחקן הטוב ביותר - סרט קומדיה או מוזיקלי – מייקל קיין.

==תקציר העלילה==
הארי דין (מייקל קיין) הוא פורץ מקצועי. ביחד עם ידידו הפסל אמיל פורנייה (ג'ון אבוט) הם מתכננים לגנוב פסל יקר ערך ממיליונר ערבי בשם אחמד שאבנדר (הרברט לום). הפסל הוא ראש של נסיכה סינית בשם לו שין לפני 2,400 שנים שדומה מאוד לאשתו המנוחה. הארי מאתר בהונג קונג רקדנית במועדון בשם ניקול צ'אנג (שירלי מקלין) ומציע לה לטוס לפגישה עם שאבנדר תמורת 5,000 דולר. לאחר היסוס היא מסכימה והם טסים לעיר דאמוז (שם פיקטיבי) במדינה מזרח תיכונית שם הם מתאכסנים במלון השייך לשאבנדר ושם הוא גר.

שאבנדר מבחין בניקול הדומה לאשתו המנוחה והארי מציג אותם בתור סיר הרולד דין ואשתו ליידי ניקול דין. הוא מזמין אותם לדירתו המפוארת ומראה להם את הפסל היקר. הארי יודע מאמיל כי הפסל בתצוגה הוא העתק שנעשה על ידי אמיל וכי המקורי מוחבא באחת הפינות. הוא מתכנן את הפריצה ומגלה זאת לניקול אך היא נשארת איתו כי היא מתחילה להתאהב בו.

שאבנדר מזמין את ניקול לארוחה ולמופע במועדון והארי "לא מתנגד". בזמן הזה הוא פורץ לדירה ומנסה להתגבר על מערכת האזעקה. ניקול מתחמקת משאבנדר ומגיעה לעזור לו. הם מצליחים להוציא את הפסל מכלוב הזהב בו הוא נמצא אבל אז מופעלת האזעקה. ניקול בורחת והארי שם את ההעתק בפינה המוסתרת ואת המקורי הוא מחביא בתוך פסל של בודהא מעשה ידיו של אמיל.

הארי מצליח לברוח ולהגיע להונג קונג אבל ניקול נעצרת ומובאת לפני שאבנדר שגילה את הגנבה. הוא מתיר לה לטוס להונג קונג ולהזהיר את הארי כי לטובתו יחזיר את הגנבה.

הארי משאיר מכתב לשאבנדר שמרמז שהפסל האמיתי נמצא בתוך הפסל של בודהא.

בינתיים מתפרסמת ברחבי העולם הידיעה על גניבת הפסל היקר וערכו עולה. ניקול מגיעה להארי ומזהירה אותו. היא רוצה שיעזוב את עולם הפשע. הוא מגלה לה כי הפסל המקורי לא נגנב אלא המטרה הייתה לעורר פרסומת עולמית ולמכור את ההעתק שבידו בכסף רב כמו המקורי. כדי להראות לה שהוא עוזב את עולם הפשע הוא מנפץ את ההעתק. הוא "מקריב" את הפסל כדי לזכות באהבתה כמו בגמביט. הם מתחבקים ועוזבים. אמיל מקבל טלפון ראשון להזמנה, פותח בשמחה את הארון ששם עוד שלושה העתקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מייקל קיין
|הארי דין
|פורץ
|-
|שירלי מקליין
|ניקול צ'אנג
|רקדנית
|-
|הרברט לום
|אחמד שאבנדר
|איל נפט
|-
|ג'ון אבוט
|אמיל פורנייה
|פסל
|-
|ארנולד מוס
|עבדול
|איש ביטחון
|}

==קישורים חיצוניים==

* [https://www.youtube.com/watch?v=Io7A7IwwOsU&list=PLrlFwdLYN8sOgO2Ol29qLjbk0ibeTkU-a קדימון לגמביט 1966], באתר יוטיוב
* [https://www.tcm.com/tcmdb/title/75918/gambit#overview גמביט 1966], באתר TCM

קטגוריה:סרטי 1966
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי קומדיית פשע
קטגוריה:סרטי פשע אמריקאיים
קטגוריה:סרטי מייקל קיין
פרנסיס תומאס גרגורי

פרנסיס תומאס גרגורי (באנגלית:Francis Thomas Gregory; 19 באוקטובר 1821 - 23 באוקטובר 1888) היה חוקר ופוליטיקאי אוסטרלי.

יליד אנגליה, היגר עם משפחתו לאוסטרליה כילד. הוא היה אחיו הצעיר של החוקר והפוליטיקאי אוגוסטוס צ'ארלס גרגורי, שעשה גם את הקריירה שלו באוסטרליה.<ref></ref>

== ביוגרפיה ==
גרגורי נולד בפרנספילד, נוטינגהמשייר, אנגליה בשנת 1821. משפחתו, כולל אחיו הבכור אוגוסטוס, היגרה למערב אוסטרליה בשנת 1829. לאחר השכלה בסיסית, נכנס גרגורי כמודד לשירות הציבורי במערב אוסטרליה בשנת 1841.

בשנת 1846 ליווה גרגורי את אחיו הבכור אוגוסטוס והחוקר הנרי צ'רצ'מן, כדי לחקור את המדינה מצפון לפרת'. בשנה שלאחר מכן מונה פרנסיס גרגורי לעוזר מודד ממשלתי כעבור שנתיים, 1849, הוא התמנה כמודד מוסמך.

בשנת 1857 הוא הוביל משלחות לנהר מורצ'יסון העליון, ובאזורים רחוקים יותר מזרחה וצפונה בשנת 1858.

בשנה שלאחר מכן ביקר גרגורי באנגליה, כדי לשדל את ממשלת בריטניה לממן את חקר צפון מערב אוסטרליה. פרנסיס גרגורי האמין שהאזור עשוי להתאים לחקלאות מרעה או מטעים, המבוססים על שימוש בכוח עבודה קטן.

בשנת 1860, ממשלת מערב אוסטרליה הטילה על פרנסיס גרגורי לעמוד בראש משלחת לחקר פנים הארץ סביב מפרץ ניקול. החלק הדרום מערבי של אזור זה נודע לימים בשם פילברה. ממשלת בריטניה העניקה 2,000 ליש"ט להוצאות. המסע עזב את פרימנטל ב־23 באפריל 1861. ארבעה ימים לאחר מכן, בצ'מפיון ביי (לימים ג'רלדטון), הצטרפו לגרגורי שלושה מתנדבים שהקימו משלחת של תשעה. הם השלימו את נחיתתם ליד נהר הרדינג ב־24 במאי, והחלו לתור בפנים הארץ למחרת.

לאחר שהגיע לנהר פורטסוק, המשלחת עקבה אחרי מהלך הנהר במשך מספר ימים, לפני שפנתה לדרום-מערב בעקבות נהר הארדי. ב־25 ביוני, לאחר שהגיעו לקו רוחב 23 ° 56' דרום, הם החלו לחזור על עקבותיהם והגיעו למקום הנחיתה שלהם על החוף ב -19 ביולי. ב־29 ביולי הם החלו גיחה שנייה, צפונית מזרחית למסלול הקודם.

הם סיימו את המסע ויצאו חזרה לפרת', אליה הגיעו ב־9 בנובמבר 1861.

פרנסיס גרגורי דיווח כי ראה אדמה בגודל מעל מיליון דונם, המתאימה לרעייה. הוא גם הפנה את תשומת הלב לאפשרות לפיתוח ענף הפנינים. כתוצאה מהמסע למפרץ ניקול, זכה גרגורי במדליית הזהב של החברה הגיאוגרפית המלכותית (1863).

בשנת 1862 עבר גרגורי לקווינסלנד, שם כבר היה אחיו אוגוסטוס בולט כחוקר וכפוליטיקאי.

הוא התחתן עם מריון הום בשנת 1865, אחותו של חברו ובעל חסותו, ולטר סי הום. בשנת 1874 נבחר וכיהן כחבר במועצה המחוקקת בקווינסלנד. במשך תקופה קצרה במהלך 1883, שימש כמנהל הדואר הכללי של קווינסלנד.

== מוות ==
גרגורי נפטר בטאוומבה ב־23 באוקטובר 1888 ונקבר בבית הקברות דרייטון וטאוומבה. <ref></ref>

Acacia gregorii, מין של עץ שיטה, שהוגדר לראשונה באזור פילברה במהלך המשלחת בשנת 1861, נקרא לכבודו. <ref></ref>

== קישורים חיצוניים ==

* 
== הערות שוליים ==

קטגוריה:מגלי ארצות אוסטרלים
קטגוריה:פוליטיקאים אוסטרלים
קטגוריה:ילידי 1821
קטגוריה:נפטרים ב-1888
הטפיירצ'ה

הטפיירצ'ה (בהונגרית: Hetefejércse) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית הטפיירצ'ה קטנה משמעותית בעשרות השנים האחרונות, מ-351 תושבים בשנת 1990 עד 257 תושבים בשנת 2020.

הכפר הוקם בשנת 1977 מחיבור של שני כפרים הטה (Hete) ופיירצ'ה (Fejércse).

==יהודי הטפיירצ'ה==
===יהודי הטה===
יהודים חיו בהטה בתקופות זמן שונות עד להירצחם בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|7
|458
|-
|1910
|24
|
|-
|1920
|19
|
|-
|1930
|13
|
|-
|1941
|12
|519
|-
|}

===יהודי פיירצ'ה===
יהודים חיו בפיירצ'ה בתקופות זמן שונות עד להירצחם בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|8
|206
|-
|1910
|19
|
|-
|1920
|21
|
|-
|1930
|14
|
|-
|1941
|21
|204
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
Making Music

Making Music (בתרגום חופשי: מנגן; מילולית: מייצר מוזיקה) הוא אלבום האולפן הרביעי של הזמר-יוצר האמריקאי ביל וית'רס, שיצא לאור בשנת 1975. בבריטניה פורסם האלבום בשם "Making Friends". זהו אלבום מוזיקת נשמה ופאנק המתקמד, בדומה לאלבומיו האחרים של וית'רס, בחייו של גבר שחור ממעמד הביניים האמריקאי מנקודת מבטו, ועוסק בנושאים כמו מערכות יחסים, יחסי מין, מוות, אהבה וקושי.

האלבום התקבל בביקורות טובות, אם כי לא כמו אלבומיו הקודמים, Still Bill, +'Justments או Just as I Am. האלבום הגיע למצעדי אלבומים שונים, כולל מקום 81 במצעד הבילבורד הוט 100<ref></ref> ומקום 7 במצעד שירי ה-R&B/היפ-הופ<ref></ref>. במהדורה השנייה שיצאה לאלבום בסוף שנת 1976 הגיע האלבום למקום 37<ref></ref>.

מתוך האלבום יצאו שני סינגלים, "I Wish You Well" (בעברית: "אני מאחל לך טוב") שהגיע למקום ה-54 במצעד שירי ה-R&B/היפ הופ, ו-"Make Love To Your Mind" שהגיע למקום ה-10 באותו מצעד ולמקום 76 במצעד הבילבורד הוט 100<ref></ref>.

== קישורים חיצוניים ==

== הערות שוליים ==

קטגוריה:אלבומי ביל וית'רס
קטגוריה:אלבומים באנגלית
מועדון כדורגל חולון ירמיהו

מועדון כדורגל חולון ירמיהו או מ.כ. חולון ירמיהו היא קבוצת כדורגל ישראלית מהעיר חולון, אשר משחקת, נכון ל-2023, בליגה א' דרום. הקבוצה הוקמה ב-2014 ומאז 2017 משחקת בליגה א'.

==היסטוריה==
בעבר היו קיימות מספר קבוצות בולטות המייצגות את העיר חולון: משנות ה-40 ועד שנות ה-80 הבולטת שבהם הייתה הפועל חולון. ב-1985 התמזגה הפועל חולון עם צפרירים חולון שהוקמה בשנות ה-70 ושיחקה בליגות הנמוכות יותר, להקמת קבוצת הפועל צפרירים חולון שעלתה תוך שנתיים עד לליגה הבכירה, שם שיחקה הקבוצה לסירוגין במשך עונות בודדות בכל פעם, עד לשנות ה-2000, אז ירדה הקבוצה לליגה הארצית ומשם התדרדרה עד לליגות א' וב'.

בשנת 2014 אנשי העסקים איציק ששון ועופר דליאן, שהיו גם הספונסרים של קבוצת כדורגל החופים עירוני חולון ששיחקה בליגה הישראלית בכדורגל חופים, ייסדו קבוצת כדורגל נוספת בעיר בשם מועדון כדורגל יניב חולון ("מ.כ. חולון"). מטרת הקבוצה הייתה ניסיון להחזיר למודעות את קבוצת העבר הפועל חולון, אך נאסר עליה לכנות את עצמה בשם זה מכיוון שזכויות על השם השתייכו להפועל צפרירים חולון שעדיין התקיימה. מדי הקבוצה וסימלה היו בצבעי סגול וצהוב, בהשראת צבעי קבוצת הכדורסל הבכירה של העיר, הפועל חולון. בתום עונתה הראשונה בליגה ג' עלתה יניב חולון לליגה ב'. אולם במקביל בתום עונת ירדה קבוצת צפרירים חולון לליגה ג', ובפגרת הקיץ בוצע איחוד של צפרירים חולון עם מ.כ. חולון שהייתה אז בליגה ב' ועל כן הקבוצה המאוחדת ששמה היה הפועל צפרירים חולון יניב והיא שיחקה בליגה ב'. צבעי הקבוצה המאוחדת היו סגול וצהוב, צבעיה של מ.כ. יניב חולון. הקבוצה הצליחה לעלות לליגה א' בעונת , אולם האיחוד פורק בסיום עונה זו, כאשר יניב חולון עלתה לליגה א', וצפרירים חולון הוקמה מחדש והחלה את דרכה מחדש בליגה ג'.

בשלוש השנים הראשונות להקמתה נקראה הקבוצה על שמו של יניב זיתוני, בנו של מחזיק תיק הספורט בעיריית חולון, קובי זיתוני. בשנת 2017 שינתה הקבוצה את שמה למועדון כדורגל חולון ירמיהו על שמו של כוכב העבר החולוני ומי שהיה עוזר מאמן הקבוצה, חיים ("הסילון") ירמיהו, שהלך לעולמו ממחלה קשה ב-2016.

==ראו גם==
* הפועל צפרירים חולון
* הפועל חולון
* מכבי חולון

==קישורים חיצוניים==
* 
* 

==הערות שוליים==

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-2014
קטגוריה:חולון: מועדוני ספורט
יונדאי קונה

יונדאי קונה (באנגלית: Hyundai Kona) היא קרוסאובר עירונית בעלת חמישה מקומות, שמיוצרת על ידי יונדאי מוטור משנת 2017. היא הוצגה בשנת 2017<ref></ref> והגיעה לישראל בשנת 2018<ref></ref>.

== דור ראשון ==
הדור הראשון יוצר בין השנים 2017 - 2023.

מנוע טורבו בנזין I4 צילינדרים בנפח 1.6 ליטרים המספק כ-198 כוחות סוס ב-6,000 סיבובים לדקה. תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 7.9 שניות ומגיעה למהירות מרבית של 205 קילומטרים לשעה<ref></ref>.

=== יונדאי קונה חשמלי ===
היא גרסה חשמלית הכוללת מנוע חשמלי המספק כ-135 כוחות סוס. המנוע החשמלי מספק טווח נסיעה חשמלי של 449 קילומטרים. הקונה החשמלית הוצגה בתערוכת הרכב הבינלאומית של ז'נבה בשנת 2018<ref></ref>, והגיעה לישראל ב-28 ביולי 2021<ref></ref>.

=== יונדאי קונה ההיברידי ===
הכוללת מנוע בנזין בנפח 1.5 ליטרים המספק כ-105 כוחות סוס עם מנוע חשמלי המספק כ-43.5 כוחות סוס. המנועים מספקים יחד 141 כוחות סוס ב-5,700 סיבובים לדקה. תיבת הילוכים אוטומטית כפולת מצמדים בעלת שישה הילוכים. המכונית מאיצה מ-0 ל-100 קילומטרים לשעה בתוך 11.2 שניות ומגיעה למהירות מרבית של 160 קילומטרים לשעה<ref></ref>. הקונה ההיברידי הוצגה בשנת 2019<ref></ref> והגיעה לישראל בשנת 2020<ref></ref>.

=== מתיחת פנים שנת 2020 ===
בשנת 2020 עברה הקונה מתיחת פנים שכללה שדרוג מנוע חדש ועיצוב חיצוני ואבזור פנימי חדש. המנוע החדש הוא מנוע טורבו בנזין I4 צילנדרים המספק כ-198 כוחות סוס ב־6,000 סיבובים לדקה במקום 177 כוחות סוס ב-5,500 סיבובים לדקה<ref></ref>. מתיחת הפנים הגיעה לישראל בשנת 2021<ref></ref>.

=== גרסאות לאחר מתיחת הפנים ===
ב-27 באפריל 2021 חשפה יונדאי את גרסת הביצועים של היונדאי קונה<ref></ref>, בשם יונדאי קונה N, הכוללת מנוע טורבו בנזין I4 צילנדרים בנפח 2.0 ליטרים המספק כ-280 כוחות סוס ב-4,600 סיבובים לדקה ומומנט כוח מרבי של 40 קילוגרם כוח ב-1,950 סיבובים לדקה. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 5.5 שניות ומגיעה למהירות מרבית של 240 קילומטרים לשעה<ref></ref>.

== מכירות בישראל ==
להלן נתוני המכירות בישראל על פי נתוני קארזון<ref></ref>:
{| class="wikitable"
|+מכירות בישאל
!שנה
!יחידות שנמכרו
|-
|2017
|1 יחידות
|-
|2018
|1,653 יחידות
|-
|2019
|2,307 יחידות
|-
|2020
|3,073 יחידות
|-
|2021
|1,289 יחידות
|}

== גלריה ==
<gallery widths="220" heights="135">
קובץ:Hyundai Kona Electric FL IMG 3912.jpg|קונה החשמלית
קובץ:2019 Hyundai Kona Premium SE GDi Hybrid 1.6 Front.jpg|קונה ההיבריד
קובץ:2021 Hyundai Kona Premium T-GDi MHEV 1.0 facelift Front.jpg|מתיחת פנים 2020
</gallery>

== קישורים חיצוניים ==

* 

== הערות שוליים ==

קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים בסין
קטגוריה:כלי רכב המורכבים בווייטנאם
קטגוריה:כלי רכב המיוצרים בהודו
קטגוריה:כלי רכב המיוצרים באלג'יריה
קטגוריה:דגמי מכוניות שהושקו ב-2017
קטגוריה:קרוסאובר
ק
יחסי סרביה–צ'כיה

שגרירות סרביה בפראג
יחסי סרביה–צ'כיה הם יחסי החוץ בין סרביה וצ'כיה.

== סקירה כללית ==
צ'כוסלובקיה וממלכת סרביה כוננו יחסים דיפלומטיים בשנת 1918, עם סיום מלחמת העולם הראשונה. היחסים בין המדינות היו בדרך כלל חיוביים, בדיוק כמו היחסים בין צ'כוסלובקיה ויוגוסלביה (לפני מלחמת העולם השנייה). עם זאת, ממשלת צ'כיה בראשותו של מירק טופולנק החליטה להכיר בקוסובו - הנושא החשוב מאוד בפוליטיקה הסרבית.

== נציגויות דיפלומטיות ==
* צ'כיה מחזיקה בסרביה שגרירות בבלגרד.
* סרביה מחזיקה בצ'כיה שגרירות בפראג.

==קישורים חיצוניים==

== הערות שוליים ==

קטגוריה:קצרמר צ'כיה
עלמת פינלנד

עלמת פינלנד על גלויה משנת 1906.
עלמת פינלנד (בפינית: Suomi-neito, בשוודית: Finlands mö) היא ההאנשה המדינית של פינלנד.

==ההאנשה==
בתחילת דרכה נצטיירה ההאנשה כצעירה יחפה באמצע שנות העשרים לחייה עם שיער בלונדיני קלוע לעיתים קרובות, עיניים כחולות, לובשת לבוש מסורתי כחול-לבן או שמלה לבנה. במקור היא נקראה אאורה על שם נהר ההילה בטורקו.

כסמל, עלמת פינלנד שימשה מאז המאה ה -19, כאשר היא תוארה כאישה החובשת כתר צמחי, ואז התפתחה כשפינלנד קיבלה תודעה ועצמאות לאומית. היא תוארה בשירה ובאמנויות יפות. זכריס טופליוס ווולטר רונברג היו אישים חשובים שעזרו בהלאמת עלמת פינלנד כסמל. כמו האם סוואה משוודיה השכנה, עלמת פינלנד התחילה את דרכה כאישה בוגרת אך בהדרגה בחלוף השנים נהפכה לצעירה יותר.

==דמיון לצורת פינלנד==
סופחו לברית המועצות אחרי מלחמת ההמשך ב-1941.]]
ניתן גם להתייחס לעלמת פינלנד כצורה כמו שפינלנד מופיעה על המפה. עם קצת דמיון פינלנד נראית כמו צורה נשית שידה אחת מורמת (ואחרת גם כן מורמת, אך זה היה לפני שביתת הנשק במוסקבה בשנת 1944), עם ראש וחצאית. המטפורה משמשת באופן כה נפוץ, עד שהאזור הצפון מערבי סביב Enontekiö ידוע כזרוע בפינית (Käsivarsi) אפילו בהקשרים רשמיים. (ניתן להשוות את השמלה בציור לעיל עם המפה משמאל.)

==קישורים חיצוניים==

==הערות שוליים==

קטגוריה:פינלנד: סמלים לאומיים
קטגוריה:האנשת מדינות
Together Always

Together Always (בעברית: ביחד תמיד) הוא האלבום המשותף השמיני של דולי פרטון ופורטר ווגונר, אשר יצא ב-11 בספטמבר 1972 על ידי RCA ויקטור.<ref name=":0"></ref> ב-4 בינואר 2019 האלבום יצא מחדש להורדה דיגיטלית. בהמשך, הועלה גם לרשתות הזרמות המדיה השונות, כדוגמת ספוטיפיי.<ref name=":0" />

== תוכן ==
האלבום כולו מורכב משירים שנכתבו על ידי ווגונר או פרטון. האלבום בין היתר מכיל את הלהיט "Lost Forever in Your Kiss" ואת השיר "Ten Four – Over and Out" אשר נוגן בתחנות הרדיו אף על פי שלא יצא כסינגל. בנוסף הוא גם מכיל את השיר "Poor Folks Town" שיותר מאוחר, פרטון הקליטה לו גרסת סולו לאחד מאלבומיה.

בנוסף לכך, האלבום מכיל גם הערות אותם כתבו הזמרים בכתב היד שלהם.<ref name=":0" />

== הצלחה מסחרית ==
מתוך האלבום יצאו שני סינגלים כאשר הסינגל הראשון היה השיר "Lost Forever in Your Kiss", שיצא ב-6 במרץ 1972 והגיע למקום התשיעי במצעד שירי הקאנטרי. הסינגל השני היה שיר הנושא "Together Always", והוא יצא ביולי אותה שנה והגיע למקום ה-14 במצעד שירי הקאנטרי של בילבורד גם כן.

האלבום עצמו הגיע למקום השלישי במצעד אלבומי הקאנטרי.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 1972
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
ברייסון טילר

ברייסון דג'ואן טילר (באנגלית: Bryson Djuan Tiller; נולד ב-2 בינואר 1993) הוא זמר, ראפר ופזמונאי אמריקאי.

==ביוגרפיה==
ברייסון דג'ואן טילר נולד ב-2 בינואר 1993 בלואיסוויל, קנטקי.<ref></ref> בגיל 4 נפטרה אמו והוא גודל לאחר מכן על ידי סבתו. ברייסון התגורר עם בני דודיו, ריאן וקבון סמקרוד, עד גיל 17.<ref></ref> יש לו שני אחים. הוא למד בבית הספר התיכון אירוקוויס, והחל לשיר ולראפרפ בגיל 15.<ref></ref> בשנת 2011 הקליט מיקסטייפ בשם Killer Instinct Vol. 1, שכלל 21 שירים.<ref></ref> ב-2013, טילר נשר מבית הספר, נולדה לו ילדה והוא לקח הפסקה מהמוזיקה, תוך שעבד בפיצרייה פאפא ג'ונס פיצה, על מנת לפרנס את ביתו.<ref name="XXL2"></ref><ref name="theboombox"></ref>

בשנת 2015 הוציא טילר את סינגל הבכורה שלו, "Don't", שהגיע בשיאו למקום ה-13 במצעד הבילבורד הוט 100.<ref name="hot100"></ref> שיר זה הוביל לחתימתו של טילר בחברת התקליטים RCA רקורדס.<ref></ref> באוקטובר 2015 הוציא תחת החברה את אלבום הבכורה שלו, Trapsoul, שהגיע בשיאו למקום השמיני במצעד הבילבורד 200.<ref></ref><ref></ref><ref></ref> הסינגל השני שיצא מתוך האלבום, "Exchange", הגיע בשיאו למקום ה-26 וקיבל מועמדות לפרס גראמי בקטגוריית "שיר ה-R&B הטוב ביותר" בטקס פרסי גראמי ה-59.<ref name="hot100" /><ref></ref>

בשנת 2016 זכה טילר בשני פרסי ה-BET בקטגוריות "האמן החדש הטוב ביותר" ו"אמן ה-R&B הטוב ביותר".<ref></ref> במאי 2017, טילר הוציא את אלבומו השני, True to Yourself, שהגיע היישר אל המקום הראשון במצעד הבילבורד 200.<ref name="Billboard debut"></ref> באותה השנה, השתתף בשיר "Wild Thoughts" של די.ג'יי חאלד לצד הזמרת ריהאנה.<ref></ref> השיר הגיע למקום השני במצעד הבילבורד הוט 100.<ref></ref>

בשנת 2020 הוציא טילר את אלבום האולפן השלישי שלו, Anniversary, שהגיע למקום החמישי במצעד הבילבורד 200.<ref name="BB200"></ref>

==דיסקוגרפיה==
===אלבומי אולפן===
* 2015: Trapsoul
* 2017: True to Self
* 2020: Anniversary
* 2024: Bryson Tiller

===מיקסטייפים===
* 2011: Killer Instinct Vol.1

==קישורים חיצוניים==

* 

==הערות שוליים==

קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:פזמונאים אמריקאים
קטגוריה:אמני RCA רקורדס
קטגוריה:אמריקאים שנולדו ב-1993
קטגוריה:זוכי פרסי ה-BET: מוזיקה: תגלית השנה
קטגוריה:זוכי פרסי ה-BET: מוזיקה: זמר ה-R&B הטוב ביותר
כרמא

כרמא (Karma) היא רצועת עיטור משיש, הממוקמת לאורך החלק העליון של הקירות הפנימיים של המסגד, והיא אחת המאפיינים הבולטים ביותר של האדריכלות האומיית. היא מופיעה לראשונה במסגד הגדול של דמשק, ומאז זכתה לחיקוים רבים. הרצועה לרוב כוללת אשכולות ענבים משתרגים, עלי גפן ועלי קוציץ סורי ואף רימונים, והיא לרוב מוזהבת. הכרמא התפרסמה בזכות איכותה העיטורית במשך מאות שנים לאחר מכן, דבר שהביא לתחיית הופעתה בתקופה הממלוכית במאות ה-13 וה-14.

==הופעת הכרמא==
הכרמא מופיעה לראשונה במסגד הגדול של דמשק, שבנייתו הושלמה ב-715 לספירה על ידי החליף וליד הראשון. בתיאור בניית המסגד של אבן עסאכר, מתואר כי עלות בניית הכרמא עלתה 70,000 דינרים, שמינית מעלות הקמת המסגד כולו. גם כותבים מאוחרים יותר, כמו יאקות אל-חמאווי ואבן כת׳יר , היללו את איכותה ויוקרתה של הכרמא שהתנוססה באפריז בחלקו העליון של קיר הקיבלה. גם במסגד הנביא במדינה הופיעה הכרמא, אך תהילתה לא נודעה כמו זו של המסגד הגדול בדמשק.

הכרמא הייתה ניסיון ליצור סגנון אימפריאלי אחיד בתקופה אומיית, ומאז שהופיעה נפוצה כמודל עיטורי במסגדים ברחבי סוריה, אנטוליה ומעבר עד לספרד האומיית. הכרמא, לפי מספר חוקרים, חוותה תחייה בתקופה הממלוכית, והיא מעטרת את קברו של הסולטאן ביברס בדמשק הנמצא בספרייה בשם אל מכתבה אל-זאהיריה , שהושלם ב-1281. הכרמא בקברו כוללת שריגי גפנים וסצינות נוף ומבנים. סלטאן קלאוון הוסיף ב-1283 כרמא למוריסטן (בית החולים) של נור א-דין בדמשק . גם קברו המונומנטלי של קלאוון בקהיר שהושלם ב-1285, הכיל רצועת עלי גפן מוזהבת בחלק העליון של ארבעת קירות המבנה.

<gallery>File:Madrasa al-Zahiriyya, Damascus (دمشق), Syria - Detail of burial chamber mosaic - PHBZ024 2016 1321 - Dumbarton Oaks.jpg|כרמא בקברו של ביברס בדמשק
</gallery>

אפריז הכרמא המקורי נפגע קשות בשריפה שפרצה במסגד הגדול של דמשק ב-1893, ועל צורתה למדים בעיקר מתמונות שצולמו קודם לכן ותיאורים היסטוריים.

==לקריאה נוספת==
K. A. C. Creswell, Early Muslim Architecture 1, pp. 174-176ֿֿ

==הערות שוליים==

קטגוריה:דמשק: מבנים
קטגוריה:בית אומיה
קטגוריה:סוריה: מסגדים
קטגוריה:אלמנטים אדריכליים
קטגוריה:אדריכלות אסלאמית
Just the Way I Am

Just the Way I Am (בעברית: פשוט הדרך שאני) הוא אלבום אוסף של הזמרת דולי פרטון, אשר יצא בספטמבר 1972 על ידי RCA קמדן.<ref></ref> האלבום מכיל אוסף של שירים אשר הוציאה הזמרת בין השנים 1967–1970. האלבום יצא בעקבות ההצלחה אשר חוותה פרטון בתחילת שנות ה-70. חברת התקליטים שלה האמינה שזה הזמן למנף גם את ההצלחה של השירים הקודמים שהוציאה על ידי כך שהמעריצים החדשים יכירו אותם ויביעו בהם עניין.

האלבום יצא מחדש מספר פעמים דרך RCA ופעם אחת נוספת גם דרך חברת התקליטים "Pickwick".

בשנת 1996 הוא שוחרר פעם נוספת אך הפעם על גבי דיסק.

== רשימת רצועות ==
את כל השירים באלבום כתבה פרטון או הייתה שותפה לכתיבתם מלבד שני שירים.
# "Just The Way I Am"
# "Little Bird"
# "Mama Say A Prayer"
# "My Blue Ridge Mountain Boy"
# "In the Good Old Days (When Times Were Bad)"
# "In the Ghetto"
# "Daddy Come and Get Me"
# "The Carroll County Accident"
# "Gypsy, Joe and Me"

==קישורים חיצוניים==

==הערות שוליים==

קטגוריה:אלבומי אוסף של דולי פרטון
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת RCA רקורדס